In nomine Domini amen. Anno Incarnationis eiusdem millesimo ducentesimo septuagesimo quinto mense decembri ego Joyos filia Guidonis maioris de Marcennaio in Monte notum facio omnibus presentes litteras inspecturis quod super quandam petiam uinee quem de meo teneo maritagio quæ fuit domini Ueniti de Marcennaio presbiteri defuncti sitam in loco ubi dicitur in Cumba iuxta uineam Petri dicti le Tondu de Mirabello debentur abbati et conuentui Sancti Stephani Diuionensis duo solidi Uiennenses annui et perpetui redditus ex elemosinis quas dictus dominus Terricus presbiter fecit dictæ ecclesiæ Sancti Stephani Diuionensis pro ejus anniuersario supradicto; quæ omnia ego Uuillermus maritus dictæ Joyos laudo uolo et concedo et uera esse confiteor. Promittimus siquidem nos Joyos et Uuillermus prædicti bona fide dictos duos solidos Uiennenses annis singulis in perpetuum de cætero in festo natiuitatis beati Joannis Baptistæ reddere et soluere ratione dictæ uineæ abbati et supradicto conuentui et suis successoribus uel mandato et ad hoc nos et successores nostros et heredes et dictam uineam et omnes illos eam tenentes pro tempore dictis abbati et conuentui specialiter obligamus. In cuius rei testimonium litteris istis sigilla uirorum uenerabilium domini Anserici archidiaconi Diuionensis in ecclesia Lingonense et domini Artaudi decani capellæ ducis Burgundiæ suplicauimus et rogauimus apponi. Actum anno et mense prædictis.